[{"text_idx": "#000002", "text": "Credit24 Meistriliiga sai avalo\u0308o\u0308gi \u2013 noort Selverit jagus kogenud Tartu vastu vaid avageimiks"}, {"text_idx": "#000005", "text": "Ta\u0308na sai alguse Credit24 Meistriliiga, kui omavahel la\u0308ksid vastamisi eelmise aasta karikavo\u0303istluste vo\u0303itja ja finalist ehk Tallinna Selver ja Tartu Bigbank. Kaotatud avageimi ja\u0308rel vo\u0303ttis 3:1 (23:25, 25:21, 25:21, 25:13) vo\u0303idu kodus ma\u0308nginud Bigbank."}, {"text_idx": "#000006", "text": "Viimati kohtusid meeskonnad ta\u0308htsates ma\u0308ngudes omavahel just eelmise aasta detsembris peetud karikavo\u0303istluste finaalis, kus Tallina klubi vo\u0303ttis 3:1 vo\u0303idu. Ta\u0308navu on peetud ka kaks so\u0303pruskohtumist, mis mo\u0303lemad lo\u0303ppesid 2:2 viigiga."}, {"text_idx": "#000008", "text": "Avageimis la\u0308ks taaralinnaklubi kiirelt mo\u0303ne punktiga juhtima ja geimi edenedes suurendas edu. Selver end siiski veel murda ei lasknud ja hakkas vahet vaikselt tagasi ma\u0308ngima. Kannatlikkus to\u0303i edu ja ku\u0308lalised vo\u0303tsid minimaalse 25:23 geimivo\u0303idu."}, {"text_idx": "#000009", "text": "Teise geimi algus sarnanes esimesel, kui Bigbank haaras kohe kuuepunktilise (9:3) edu. Seekord kodumeeskond Selveril suurt tagasitulekut teha ei lasknud ja vo\u0303itis vaatuse 25:21 ja viigistas ma\u0308nguseisu 1:1-le."}, {"text_idx": "#000011", "text": "Kui esimeses kolmes geimis alustas Tartu sidema\u0308ngijana Aleksander Eerma, siis neljandat geimi alustas juba Ronald Ja\u0308rv, kes sekkus eelnevates geimides vahetusest. Bigbank juhtis geimi algusest lo\u0303puni ja vo\u0303ttis Credit24 Meistriliiga avama\u0308ngus kolm punkti."}, {"text_idx": "#000013", "text": "Selveri tulemuslikem oli Denis Losnikov, kes to\u0303i 14 punkti (+4). Pealinnaklubi ma\u0308ngijad said serve vastu 49-protsendiliselt, ru\u0308nnakuid lahendati 40-protsendiliselt, lisaks teeniti kuus blokki ja lo\u0308o\u0308di viis a\u0308ssa."}, {"text_idx": "#000014", "text": "Tartu peab Balti liiga ja\u0308rgmise kohtumise 17. oktoobril kell 17, kui kodus ma\u0308ngitakse TalTechiga. Selveri vo\u0303tab 16. oktoobril kell 18 vastu Pa\u0308rnu Vo\u0303rkpalliklubi."}, {"text_idx": "#000018", "text": "Vo\u0303ru Vo\u0303rkpalliklubi Barrus palkas talendika ameeriklase"}, {"text_idx": "#000022", "text": "TalTech vo\u0303itis 9-aastase pausi ja\u0308rel meistrivo\u0303istlustelt medali, Rummi ja Losnikov ja\u0308tsid koduklubiga hu\u0308vasti"}]